Wikidata Mahometus V (sultanus Kelantan)
Res apud Vicidata repertae:Mahometus V (sultanus Kelantan): imagoMahometus V (sultanus Kelantan): imagoMahometus V (sultanus Kelantan): subscriptioMahometus V (sultanus Kelantan): subscriptio
*Nativitas*: 6 Octobris 1969; Kota Bharu  
*Patria*: Malaesia  

**Officium**

*Officium*: Yang di-Pertuan Agong, Sultan of Kelantan  
*Munus*: politicus  

**Consociatio**

*Religio*: Islamus
**Familia**

*Genitores*: Ismail Petra of Kelantan;   
*Coniunx*: Oksana Voevodina, Sultanah Nur Diana Petra Abdullah, Tengku Zubaidah binti Tengku Norudin  
*Proles*: Tengku Ismail Leon Petra  

**Memoria**

*Laurae*: Order of the Crown of the Realm, Legio Honoris, Order of Independence  

**Mahometus V**, nomine pleno *Muhammad Faris Petra* (in Kota Bharu natus die 6 Octobris 1969) est sultanus civitatis Kelantan foederationis Malaesiae.

In urbe natali apud scholam sultani Ismail I, deinde iuxta Cualam Lumpuriam apud scholam internationalem Alice Smith educatus est, unde eruditionem in Anglia petivit. Alumnus est igitur collegii Sanctae Crucis apud Oxonienses. Patre Ismail II apoplexia cerebri graviter affecto et in nosocomio Singapurae iacente, Mahometus Faris Petra regens die 25 Maii 2009, sultanus die 13 Septembris 2010 proclamatus est, patre nolente, qui abrogationem huius proclamationis petivit apud curiam foederalem. Mahometus V autem, ab aliis Malaesiae monarchis receptus, congressum principum ab anno 2010 frequentabat. Summus rex vicarius Malaesiae omnis electus est anno 2011. Ipse summus rex (*Yang di-Pertuan Agong*) die 13 Decembris 2016 factus est, quod officium die 6 Ianuarii 2019 abdicavit. Oxanam Voevodina (*Оксана Воеводина*), ostentatricem Russam, in matrimonium die 22 Novembris 2017 duxisse nuntiatur.

Bibliographia
-------------

* "Profile of Sultan Muhammad V, 15th Yang di-Pertuan Agong" in *New Straits Times* (7 Aprilis 2017)
* "Sultan Muhammad V steps down as Malaysia's king" in *The Guardian* (6 Ianuarii 2019)
* "Sultan Muhammad V's eventful reign as Malaysia's King" in *Straits Times* (7 Ianuarii 2019)
* Will Stewart, "Former Miss Moscow who married Malaysian king has travelled to German clinic as the couple prepare to have children" in *Daily Mail* (28 Novembris 2018)

Nexus externi
-------------

* "Sultan Muhammad V, the people's ruler" (12 Decembris 2011) apud *MySinchew.com*
* Katrina Khairul Azman, "5 Moments From Sultan Muhammad V's Reign As Agong That Will Go Down In History" (7 Ianuarii 2019) apud *Says*

Principes Malaesiae

|  |  |
| --- | --- |
|  |  |
| Hisamuddin Alam Shah • Syed Putra • Ismail Nasiruddin Shah • Abdul Halim • Yahya Petra • Ahmad Shah • Iskandar • Azlan Muhibbuddin Shah • Jaafar • Salahuddin Abdul Aziz Shah • Syed Sirajuddin • Mizan Zainal Abidin • Abdul Halim • Mahometus Faris Petra • Abdullah Ri'ayatuddin
*Opus geopoliticum • Duces civitatum Asiaticarum hodiernarum**Capsae cognatae:* Primi ministri Malaesiae • Sultani Kedah • Sultani Kelantan • Sultani Pahang |
|  |


Reges sultanique Kelantan 1800–

|  |  |
| --- | --- |
|  |  |
| Mahometus I 1800 • Mahometus II 1835 • Ahmad 1886 • Mahometus III 1890 • Mansur 1891 • Mahometus IV 1900 • Ismail I 1920 • Ibrahim 1944 • Yahya 1960 • Ismail II 1979 • Mahometus V 2010
*Opus geopoliticum**Capsae cognatae:* Principes Malaesiae |
|  |